b'\n_START_ARTICLE_\nPavliha (\xc4\x8dasopis)\n_START_PARAGRAPH_\nPavliha je bilo ime ve\xc4\x8d humoristi\xc4\x8dnim \xc4\x8dasopisom._NEWLINE__NEWLINE_Najprej je pod tem imenom izhajal l. 1869 in 1870 na Dunaju, njegov urednik je bil Fran Levstik, ki ga je poimenoval po rubriki v Brenclju v la\xc5\xbenjivi obleki. V njem sta med drugim objavljala Josip Jur\xc4\x8di\xc4\x8d in Simon Jenko, pa tudi Levstik sam. Karikature je risal Karel Kl\xc3\xad\xc4\x8d. \xc4\x8casopis je bil vzor humoristi\xc4\x8dnim \xc4\x8dasopisom do 2. svetovne vojne._NEWLINE__NEWLINE_Leta 1892 in 1893 je izhajal \xc4\x8dasopis s tem imenom v Ljubljani, urednik je bil Sre\xc4\x8dko Magoli\xc4\x8d, nato Hrabroslav Debevec._NEWLINE__NEWLINE_Od jan. do mar. 1930 je izhajal \xc4\x8dasopis v Slovenj Gradcu, urednik je bil Josip Vandot (prva \xc5\xa1tevilka), nato Roman Bende._NEWLINE__NEWLINE_Zadnji izmed \xc4\x8dasopisov s tem imenom je izhajal leta 1999 v Stahovici.'